CELEX: 32008R0156
Language: ro
Date: 2008-02-21 00:00:00
Title: Regulamentul (CE) nr. 156/2008 al Comisiei din 21 februarie 2008 de modificare a Regulamentului (CE) nr. 109/2007 privind conținutul minim de aditiv pentru hrana animalelor monensin sodic (Coxidin) (Text cu relevanță pentru SEE)

22.2.2008   
            
            
               RO
            
            
               Jurnalul Oficial al Uniunii Europene
            
            
               L 48/14
            
         
      REGULAMENTUL (CE) NR. 156/2008 AL COMISIEI
   
   din 21 februarie 2008
   de modificare a Regulamentului (CE) nr. 109/2007 privind conținutul minim de aditiv pentru hrana animalelor monensin sodic (Coxidin)
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
   întrucât:
   
               (1)
            
            
               Aditivul monensin sodic (Coxidin) a fost autorizat în anumite condiții în conformitate cu Regulamentul (CE) nr. 1831/2003. Regulamentul (CE) nr. 109/2007 al Comisiei (2) a autorizat folosirea pe o perioadă de zece ani a aditivului menționat în cazul puilor pentru îngrășat și al curcanilor, asociind această autorizație cu titularul autorizației de comercializare a aditivului respectiv.
            
         
               (2)
            
            
               Regulamentul (CE) nr. 1831/2003 prevede posibilitatea de modificare a autorizării unui aditiv ca urmare a unei cereri a titularului autorizației și a unui aviz al Autorității Europene pentru Siguranța Alimentară (denumită în continuare „autoritatea”).
            
         
               (3)
            
            
               Titularul autorizației pentru aditivul monensin sodic (Coxidin) a înaintat o cerere care propune modificarea termenilor autorizației prin reducerea conținutului minim de aditiv în vederea utilizării în cazul curcanilor.
            
         
               (4)
            
            
               În avizul adoptat la 18 septembrie 2007, autoritatea a propus reducerea conținutului minim de aditiv pentru curcani de la 90 mg la 60 mg per kg din totalul hranei, deoarece acesta poate fi considerat eficient în controlul coccidiozei (3).
            
         
               (5)
            
            
               Prin urmare, Regulamentul (CE) nr. 109/2007 ar trebui modificat în consecință.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 109/2007 se înlocuiește cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 februarie 2008.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 268, 18.10.2003, p. 29. Regulament modificat prin Regulamentul (CE) nr. 378/2005 al Comisiei (JO L 59, 5.3.2005, p. 8).
   
      (2)  JO L 31, 6.2.2007, p. 6.
   
      (3)  Avizul Grupului științific pentru aditivi și produse sau substanțe utilizate în hrana animalelor privind eficiența coxidin 25 % (monensin-sodic) ca aditiv pentru furajele pentru curcani. Adoptat la 18 septembrie 2007. The EFSA Journal (2007) 545, 1-13.
   
      ANEXĂ
      
         
            „ANEXĂ
            
                        Număr de identificare a aditivului
                     
                     
                        Numele titularului autorizației
                     
                     
                        Aditiv
                        (denumire comercială)
                     
                     
                        Compoziție, formulă chimică, descriere, metodă de analiză
                     
                     
                        Specia animală sau categoria de animale
                     
                     
                        Vârstă maximă
                     
                     
                        Conținut minim
                     
                     
                        Conținut maxim
                     
                     
                        Alte dispoziții
                     
                     
                        Sfârșitul perioadei de autorizare
                     
                     
                        Limitele maxime provizorii de reziduuri (LMR) în produsele alimentare de origine animală
                     
                  
                        mg de substanță activă/kg de furaj complet cu un conținut de umiditate de 12 %
                     
                  
                        Coccidiostatice sau histomonostatice
                     
                  
                        5 1 701
                     
                     
                        Huvepharma
                        NV Belgia
                     
                     
                        Monensin sodic
                        (Coxidin)
                     
                     
                        
                                     
                                 
                                 
                                    Substanța activă:
                                    C36H61O11Na
                                    Sare de sodiu a polieterului monocarboxilic produsă de Streptomyces cinnamonnensis, 28682, LMG S-19095 sub formă de pulbere.
                                 
                              
                                     
                                 
                                 
                                    Factor de compoziție:
                                    
                                                 
                                             
                                             
                                                Monensin A: cel puțin 90 %
                                             
                                          
                                                 
                                             
                                             
                                                Monensin A + B: cel puțin 95 %
                                             
                                          
                                                 
                                             
                                             
                                                Monensin C: 0,2-0,3 %
                                             
                                          
                              
                                     
                                 
                                 
                                    Compoziția aditivului:
                                    
                                                 
                                             
                                             
                                                Substanță tehnică denumită monensin sodic, a cărei activitate echivalează cu cea a monensin: 25 %
                                             
                                          
                                                 
                                             
                                             
                                                Perlit: 15-20 %
                                             
                                          
                                                 
                                             
                                             
                                                Tărâțe de grâu: 55-60 %
                                             
                                          
                              
                                     
                                 
                                 
                                    Metoda de analiză (1)
                                    
                                    Metoda de determinare a substanței active: cromatografie de lichide de înaltă performanță (HPLC) cu derivatizare post-coloană și detecție UV (λ = 520 nm).
                                 
                              
                     
                        Pui pentru îngrășat
                     
                     
                        —
                     
                     
                        100
                     
                     
                        125
                     
                     
                        
                                    1.
                                 
                                 
                                    Utilizare interzisă cel puțin trei zile înainte de sacrificare.
                                 
                              
                                    2.
                                 
                                 
                                    Aditiv ce trebuie încorporat în furajele combinate pentru animale sub formă de premix.
                                 
                              
                                    3.
                                 
                                 
                                    Doză maximă admisă de monensin sodic în furajele complementare:
                                    
                                                —
                                             
                                             
                                                625 mg/kg în cazul puilor pentru îngrășat;
                                             
                                          
                                                —
                                             
                                             
                                                500 mg/kg pentru curcani.
                                             
                                          
                              
                                    4.
                                 
                                 
                                    Monensin sodic nu trebuie amestecat cu alte coccidiostatice.
                                 
                              
                                    5.
                                 
                                 
                                    A se preciza în modul de folosire:
                                    «Periculos pentru cabaline. Acest furaj conține ionofori: a se evita administrarea simultană cu tiamulin și a se monitoriza posibilele reacții adverse atunci când este folosit simultan cu alte substanțe medicamentoase»
                                 
                              
                                    6.
                                 
                                 
                                    Se vor purta echipamente de protecție adecvate, mănuși și protecție pentru ochi/față. În caz de ventilație insuficientă a incintei, se vor purta echipamente de protecție a căilor respiratorii.
                                 
                              
                     
                        6.2.2017
                     
                     
                        25 μg de monensin sodic/kg de țesut cutanat proaspăt + grăsime.
                        8 μg de monensin sodic/kg de țesut hepatic, renal și muscular proaspăt.
                     
                  
                        Curcani
                     
                     
                        16 săptămâni
                     
                     
                        60
                     
                     
                        100
                     
                  
      
      
         (1)  Detaliile privind metodele de analiză sunt disponibile la următoarea adresă a laboratorului comunitar de referință: www.irmm.jrc.be/crl-feed-additives”